Diari Oficial de la Generalitat Valenciana


Sumari del DOGV 4924, del 14-01-2005 (2004/13876)

ACORD de 29 d'octubre de 2004, de la Comissió Territorial d'Urbanisme de València, relatiu a la modificació número 4 del Pla General d'Ordenació Urbana (alineacions c/ Parchel) d'Utiel.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13242


Data del document
:   29-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Utiel
    * pla d'urbanisme

ACORD de 29 d'octubre de 2004, de la Comissió Territorial d'Urbanisme de València, relatiu a la modificació número 4 del Pla General d'Ordenació Urbana (alineacions c/ Parchel) d'Utiel. [2004/F13224]
  
Vist l'expedient remés per l'Ajuntament d'Utiel referit a la modificació número 4 del Pla General d'Ordenació Urbana (alineacions c/ Parchel), i de conformitat amb els següents,
  
Antecedents
  
Primer
  
El projecte es va sotmetre a informació pública mitjançant un acord del Ple de l'ajuntament en sessió celebrada el dia 27 de novembre de 2003, després del pertinent període d'exposició pública (DOGV de 17.12.2003 i periòdic Levante de 19.12.2003), es va aprovar provisionalment pel mateix òrgan en data 2 de febrer de 2004, es desestima l'única al·legació que va ser presentada amb data 19 de gener de 2004.
  
Segon
  
L'Ajuntament d'Utiel ha remés la documentació tècnica remesa en dos exemplars, diligenciada d'aprovació provisional, està constituïda per memòria i plànols amb les alineacions actuals i modificades.
  
Tercer
  
L'objecte de l'expedient sotmés a aprovació és la modificació d'alineacions del carrer de Parchel, en el seu tram de nova obertura fins al carrer del Dos de Maig.
  
Quart
  
Utiel compta amb Pla General d'Ordenació Urbana aprovat definitivament per la Comissió Territorial d'Urbanisme en data 27 de gener de 1987, han sigut objecte des de la dita data de diverses modificacions puntuals, destacant la modificació de les ordenances del Pla General d'Ordenació Urbana aprovades definitivament per la Comissió Territorial d'Urbanisme amb data 29 de setembre de 1998, i la modificació dels usos comercials del pla general amb aprovació definitiva de 21 de desembre de 1999, s'han aprovat, també, diversos planejaments de desenvolupament, com també les homologacions del sector industrial Nuevo Tollo (aprovació definitiva 27.02.2004) i del sector 3 (aprovació definitiva 02.07.2004)
  
Cinqué
  
La modificació es justifica basant-se que amb les actuals alineacions del pla general, es produeix l'obertura d'un carrer de 8 metres d'amplària (continuació del carrer de Parchel fins al carrer del Dos de Maig), que deixa dues parcel·les sobrants d'escasses entitat. Per això es proposa ajustar l'amplària del nou tram a les parcel·les existents, aconseguint una major amplària viària (12 m), i sense deixar restes de parcel·la.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 22 d'octubre de 2004, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon
  
La documentació està completa, a l'efecte del compliment del que ha preceptuat l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
Quart
  
La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre el dictamen resolutori sobre l'aprovació definitiva dels plans generals - i de les seues modificacions - de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 29 d'octubre de 2004 acorda aprovar definitivament la modificació número 4 (alineacions c/ Parchel) del Pla General d'Utiel.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 29 d'octubre de 2004.- El secretari de la Comissió Territorial d'Urbanisme: Álvaro Aleixandre Ortí.